NOEL BOTHAM

Hvor

mange

brystvorter

har

Bush

?

Den til de grader absolutt ultimate guiden til unyttig kunnskap

publicom

Originaltittel: The World’s Greatest Book of Useless Information

Copyright © 2004 Noel Botham

Det må ikke kopieres fra denne bok i strid med åndsverkloven eller inngåtte avtaler om kopiering. Kopiering i strid med lov eller avtale kan straffes med både det ene og det andre. Jada, vi vet hvor du bor.

Engelsk originalutgave utgitt av John Blake Publishing Ltd.

© 2008 Publicom forlag AS (norsk utgave)

Omslag: André Martinsen

Forsidefoto: T. Mughal/EPA/Scanpix

Publicom forlag AS

Pb 191

3191 Horten

www.publicom.no

Tilrettelagt for ebok av eBokNorden as

ISBN: 978-82-830-4019-7 (epub)
ISBN: 978-82-92526-24-8 (trykk)

Innhold

Forord

Kunst og underholdning

Elvis

Kongelige

Fornærmelser

Historie

Natur og vitenskap

Religion og myter

Skikker og tradisjoner

Sport og spill

Verden og menneskene

Språk og litteratur

Dyr

Mat

Amerika og amerikanere

Lett blanding

Sagt på dødsleiet

Forord

Ja, da var det oss igjen, da – IGJEN!

Hvis du trodde at vi hadde strukket strikken så langt vi kunne med den forrige boken Hvor mange testikler hadde ADOLF?, så er det på tide å våkne opp og lukte på kaffen, som de sier i USA.

Nei, jeg vet heller ikke hva det betyr, men det jeg vet er at Hv or mange brystvorter har BUSH? er den tredje boken i det som åpenbart minst er en trilogi med unyttige faktabøker.

Er det for mye, kan man undre seg?

Hallo!

Kan det bli for mye gul krem i skolebrødet?

Kan favorittlaget score for mange mål?

Kan man få for stort lønnspålegg?

Kan man stille for mange opplagte spørsmål i et forord?

Ja, man kan.

Fordi man egentlig bare trodde at det skulle bli én tøysebok.

Derfor la jeg inn en feil i forrige forord (den om Adolf, altså, følg med bak der, da...).

En feil som ikke uventet gikk redaktøren flere hus forbi.

Jeg skrev litt skøyeraktig at Hitler bare hadde tre testikler, når det på side 109 kategorisk fastlås at skrotingen kun var oppsatt med én nøtt.

En liten blemme der, altså.

Men jeg er ikke alene. Over 37 % av alle forord inneholder faktiske feil (44 % i nynorske utgivelser).

Det forklarer, men unnskylder ikke.

Derfor skal jeg denne gangen ikke lage noe poeng av bokens tittel.

Ikke fordi den ikke er hylende morsom, og 14 % bedre enn forrige utgivelse, og snaue 3 % enn den første boken - som dere alle husker heter Hvor mye veide ELVIS da han døde?

Nei.

Dette forordet skal i all hovedsak dreie seg om viktigheten av vel..., forord.

Ved første blikk kan et forord kanskje fortone seg som en parentes, en fotnote før man setter seg godt til rette med hovedboken.

Å, vær så snill!

Du går kanskje rett på samleiet uten litt forspill først også, da...?

Du gjør det?

Ikke litt koz og klemz, men bare kliner til...?

Seriøst?

Ja, la nå endelig ikke meg forstyrre!

Er det greit at jeg henleder oppmerksomheten mot det faktum at fisker ikke har øyelokk siden de ikke lukker øynene.

Kinesiske babyer gråter mindre og er lettere å trøste enn amerikanske babyer.

Dersom vi får en ny penn å skrive med, vil 97 % av oss skrive vårt eget navn.

3,9 % av alle kvinner hevder at de ikke bruker undertøy.

(For egen del kan jeg tillegge at 100 % av de kvinner en forordforfatter møter i løpet av hele sitt liv ikke er en av dem).

70 % av alle kvinner ville heller hatt sjokolade enn sex.

Antageligvis på grunn av manglende forspill der altså..!

Vel, dette er forordet til den tredje boken med unyttig kunnskap.

Føles det som å piske en død hest eller klemme blod ut av en sten?

Nei, jeg synes tvert imot det glir bedre og at jeg begynner å bli kjent med hver enkelt av dere som er i ferd med å kjøpe, nettopp har kjøpt, har grått seg til den, eller fått den i presang.

Vi er en fin gjeng.

La gå at kunnskapen vi tilegner oss fra disse bøkene neppe holder nobelprisstandard, men hvor fristende er det egentlig å spise middag med svenskekongen og drikke lunken Ramlösa?

Nei, vi vet bedre (eller dårligere om du vil).

Vi er godt fornøyd med å seile på middelmådighetens stille hav med øyeblikk av klarsyn hvor vi siterer fra Hvor mange brystvorter har BUSH? og ler stille for oss selv.

Vi klarer vårs, vi! Banna bein!

Finn Bjelke

– med fjerdeplassen i sikte

Kunst og underholdning
images

Når Marlon Brando sjekket inn på hoteller, gikk han ofte under navnet lord Greystoke, også kjent som Tarzan.

Batmanskuespilleren Michael Keatons virkelige navn er Michael Douglas.

Det høyeste antallet dødsulykker som har skjedd på et filmsett var 40, og fant sted under innspillingen av fjernsynsserien The Sword of Tipu Sultan i 1989.

Norma Talamadge lagde de første fotavtrykkene på Hollywood Walk of Fame utenfor Grauman’s Chinese Theater i mai 1927.

Den amerikanske filmklassikeren Noen har det hett fra 1959 het opprinnelig Not tonight, Josephine.

Eddie Bunker, som spilte rollen som Mr Blue i Reservoir Dogs (1992), var tidligere kriminell og sto en gang på FBIs liste over landets ti mest ettersøkte personer.

Skjerm 6 på CNN-senteret i Atlanta har vist Tatt av vinden to ganger daglig, året rundt, hver eneste dag siden filmen ble utgitt i 1939.

Skuespilleren Dirk Bogardes virkelige navn er Derek Jules Gaspard Ulric Niven van den Bogaerde.

I 1944 ble Barry Fitzgerald nominert til Oscar i kategoriene beste mannlige hovedrolle og beste mannlige birolle for en og samme rolletolkning i filmen Going My Way.

Tidenes første Academy Awards-seremoni varte i fem minutter. Inngangsbillettene kostet bare ti dollar.

I filmen Zulu går noen av zulukrigerne åpenlyst rundt med armbåndsurene de fikk som betaling for innspillingen.

Walt Disneys Skjønnheten og udyret (1991) er hittil den eneste animerte filmen som har blitt nominert til en Oscar for beste bilde.

Judy Garland var 17 år gammel da hun spilte i Trollmannen fra Oz.

Michael Caine, Sean Connery, Steve McQueen, Cher og Tom Cruise fullførte aldri skolegangen sin.

Brad Pitt jobbet en gang som kylling for restaurantkjeden El Pollo Loco.

Marni Nixon sto for sangstemmen til Audrey Hepburns rolle i My Fair Lady (1964).

Elizabeth Taylor og Richard Burton giftet seg først i Canada i 1964, og så en gang til i Botswana i 1975.

Den første filmen som viste et samleie var Extase i 1932.

Det lengste intervallet mellom en originalfilm og dens oppfølger er 46 år – mellom Trollmannen fra Oz og Return to Oz.

For å unngå å støte tapere, har Oscar-presentatører helt siden 1989 sagt «Og Oscaren går til...» i stedet for «Og vinneren er...».

Darth Vader har vært med i reklamer for Duracell-batterier.

Star Wars het egentlig The Adventures of Luke Starkiller. Heltens navn ble senere endret fra Starkiller til Skywalker fordi man fryktet at det var for voldelig.

Verdens første remake av en film var da The Great Train Robbery (1903) ble utgitt på nytt i 1904.

Rekordmange dyr, 8552 stykker, ble vist i Jorden rundt på åtti dager (1956).

I 1925 avholdt filmproduksjonsselskapet MGM en konkurranse for å finne et nytt navn til Lucille Le Sueur. De bestemte seg til slutt for Joan Crawford.

Hollywoods korteste ekteskap var det seks timer lange giftermålet mellom Rudolph Valentino og Jean Acker.

Laurence Oliver er den eneste skuespilleren som har vunnet Oscar for en rolle han har regissert selv – det gjorde han i Hamlet (1948).

Det eneste soundtracket som har gitt større salgsinntekter enn filmen det hører til, er Superfly (1972).

Paul Newman er medeier i et lag i den amerikanske racing-serien IndyCar.

Charlie Chaplin snakket for første gang på film i Den store diktatoren (1940).

James Dean spilte inn et album som het Jungle Rhythm.

Skuespilleren Oliver Reed arbeidet en gang som dørvakt på en strippeklubb.

Roger Moore og Daniel Craig er de eneste engelske skuespillerne som har spilt James Bond. Sean Connery er skotte, George Lazenby er australier, Timothy Dalton er waliser og Pierce Brosnan er ire.

Hitchcock-filmen North by Northwest fra 1959 har hentet tittelen sin fra et sitat fra Hamlet: «I am but mad north-northwest».

Elizabeth Hurley sjekker inn på hoteller under navnet Rebecca de Winter.

Mel Gibson, som var produsent og regissør for Braveheart (1995), ble etterforsket av inspektører fra RSPCA, som nektet å tro på at hestene i filmen var mekaniske, og ikke virkelige hester.

Under innspillingen av De mistenkte (1995) limte Kevin Spacey fingrene sine sammen for at venstrearmen skulle virke konstant paralysert.

En Oscarstatuett er 34,3 cm høy.

Jane Seymours virkelige navn er Joyce Penelope Wilhelmina Frankenberg.

Hollywood-skuespilleren Tony Curtis er en god venn av Mohammed Al Fayed, eieren av Harrods.

Roosevelt Hotel i Hollywood hjemsøkes visstnok av Marilyn Monroes spøkelse.

Thora Birch, skuespilleren som spilte Janie i American Beauty (1999), var bare 17 år da opptakene til filmen ble gjort, så nakenscenen hennes måtte spilles inn i nærvær av foreldrene samt representanter for foreninger som ivaretar barns rettigheter ved arbeid.

Hunden til Doris Day var oppkalt etter ølmerket Heineken.

Oscarutdelingen har aldri blitt avlyst.

Richard Burton og Peter O’Toole deler rekorden i å ha blitt nominert til en Oscar hele sju ganger uten å vinne noe.

Disney Studios har verdensrekorden for høyeste inntekter fra billettkontorene sine i løpet av et år. I 2003 hadde de en bruttoinntekt på over 3 milliarder dollar.

29. august 1997 er dommedagen i Terminator 2 (1991).

Sverdet fra Braveheart ble auksjonert bort i New York i 2001 for 135 000 dollar.

Trollmannen fra Oz ble sluppet med 18-årsgrense i England.

MGMs Irving Thalberg ville ikke produsere Tatt av vinden fordi «ikke en eneste film fra borgerkrigen har tjent inn så mye som ett øre!»

E.T. var forsikret (som rekvisitt) for 1,3 millioner dollar.

I Star Wars, når stormtroopers bryter seg inn i kontrollrommet der R2-D2 og C-3PO gjemmer seg, slår én av dem hodet sitt i døren og faller bakover.

I 1977 så en av tjue amerikanske kinogjengere Star Wars mer enn én gang.

Skuespilleren Henry Winkler, også kjent som Fonz i den amerikanske fjernsynsserien Happy Days, ble vurdert for rollen som Danny Zuko i Grease (1978).

MGM har fått rykte på seg som det mest glamorøse filmstudioet. Ryktet er basert på de hvite telefonene de har der.

Komikeren, regissøren, skuespilleren og forfatteren Billy Crystal har vunnet tre Emmy-priser for sine opptredener som vert under Oscar-utdelingen.

I Ben Hur (1959), starter ni vogner i hesteløpet, siden kolliderer seks av dem, mens fire kommer helskinnet i mål, noe som gir ti vogner til sammen.

I Casablanca (1942) improviserte Humphrey Bogart frem replikken «Here’s looking at you, kid.»

Navnene på selskapene Skynet og Cyberdyne Systems, som gjøres ansvarlige for verdens undergang i Terminator-filmene, eksisterer også i virkeligheten.

Under slaget med barbarhæren i Gladiatoren (2000), velter en av vognene og avslører en gassylinder som er festet på undersiden.

Brølet til Tyrannosaurus rex-en i Jurassic Park (1993) består av et babyelefantstøt som er mikset sammen med knurring fra alligatorer og tigerbrøl.

Robert Duvalls karakter i Apocalypse Now (1979), Colonel Kilgore, het opprinnelig Colonel Kharnage.

Bob Hope var vert for Academy Awards rekordmange 16 ganger.

I tillegg til hånd- og fotavtrykkene på utsiden av Grauman’s Chinese Theater i Hollywood, vil du også finne avstøpninger av Groucho Marx’ sigar, Betty Grables ben, Jimmy Durantes nese, hesten Triggers hover, Harold Lloyds briller og Whoopi Goldbergs fletter.

Mellom 1990 og 1995 vant holocaustfilmer fire av fem Oscarer for beste dokumentarfilm.

På det kjente Hollywood-skiltet sto det opprinnelig «Hollywoodland».

Star Wars-karakteren Yoda het egentlig The Critter.

John Wayne spilte inn et album med tittelen America, Why I Love Her.

I Supermann, idet Supermann oppdager Lois Lanes kropp, slipper han fra seg et lite skrik og avslører tannfyllingene sine, noe som ikke er veldig i tråd med Supermanns image som usynlig.

Tom Selleck var egentlig tiltenkt rollen som Indiana Jones.

Meryl Streep, Dustin Hoffman, Gene Hackman og Burt Lancaster startet sine yrkeskarrierer som servitører.

Bruce Willis spilte nylig med bandet sitt under åpningen av en ny filial av Krispy Kreme Doughnuts.

Goldie Hawn og Kurt Russell fikk en gang stjålet en bil fra innkjørselen sin og merket det ikke før etter tre dager.

Sersjant Bilkos fornavn er Ernest.

Paramount er det eneste av de store filmproduksjonsselskapene som fortsatt har sin base i Hollywood.

Etter å ha slått opp med forloveden Winona Ryder, fikk Johnny Depp tatoveringen sin, «Winona Forever», endret til «Wino Forever».

Mickey Rooneys virkelige navn er Joe Yule Jr.

Bix Beiderbecke var den første hvite jazzmusikeren.

George Harrison var president i George Formby Appreciation Society.

Forskjellen på de to animerte ekornene Snipp og Snapp, er at Snipp har én tann og Snapp har to.

Billie Holiday var kjent som «Lady Day».

Det er fem grunnleggende fotposisjoner i ballett.

Minimum tretten musikanter er nødvendig for et storband.

Heavy metal-bandet Black Sabbath hentet navnet sitt fra skrekkfilmen Black Sabbath med Boris Karloff fra 1963.

Johann Strauss var syv år gammel da han komponerte sin første vals.

Superhelten Wonder Womans virkelige navn er Diana Prince.

Verdis opera Aida var et bestillingsverk som ble skrevet for å feire åpningen av Suezkanalen i 1869.

The Fine Young Criminals vant prisen for beste britiske gruppe på Brit Awards i 1990. Men bandmedlemmene returnerte prisene sine og hevdet at prisutdelingen ble holdt for å fremme Margaret Thatcher.

Princes kallenavn er «His Royal Badness».

Johnny Cash spilte inn et livealbum i fengselet Folsom State Prison i California.

Fjernsynsserien Battlestar Galactica ble saksøkt av 20th Century Fox. Selskapet hevdet at fjernsynsserien stjal av Star Wars’ suksess.

Tegneseriestripen «Knøttene» har vært med i om lag 2 600 aviser i 75 ulike land, og er oversatt til 21 språk.

Chopin debuterte som pianist i en alder av åtte år.

Billy Batson må si navnet til den eldgamle trollmannen «Shazam» for å kunne gjøre seg selv om til Captain Marvel.

Dolly Parton eier en fornøyelsespark som heter Dollywood og ligger i Great Smoky Mountains i Tennessee.

Melodien til «Twinkle, Twinkle Little Star» ble komponert av Mozart.

Det virkelige navnet til Pingvinen, skurken i Batman, er Oswald Chesterfield Cobblepot.

Til sammen gir den elskende bort 364 presanger i den amerikanske julesangen «The Twelve Days of Christmas».

Stings virkelige navn er Gordon Summer.

Kontraalt er den dypeste kvinnelige sangstemmen.

Sangeren Engelbert Humperdincks virkelige navn er Arnold Dorsey.

Hank Williams var kjent som «The Drifting Cowboy».

Kazatsky er en russisk folkedans som karakteriseres av et steg der danseren sitter på huk og sparker bena fremover annenhver gang.

Tabuet mot å plystre når man står bak scenen kommer fra tiden før elektrisiteten var oppfunnet, da et plystresignal var det vanlige tegnet for teppefall og sceneskifte. En uventet plystrelyd kunne forårsake et overraskende sceneskifte.

Den amerikanske nasjonalsangen regnes som den nasjonalsangen som er vanskeligst å synge.

Registreringskontoret hos «Writers’ Guild of America» oppgir at omtrent 20 000 filmmanus registreres hos fagforeningen hvert år, og at av disse blir færre en én prosent valgt ut av produksjonsselskapene til å festes til lerretet.

Bompibjørnenes navn er Gruffi, Cubbi, Tummi, Zummi, Sunni og Grammi.

Anna Matilda Whistlers mest kjente maleri, ofte kalt Whistler’s Mother, heter egentlig Arrangement in Grey and Black: The Artist’s Mother.

Navnene til de fire nevøene til Skipper’n er Pipeye, Peepeye, Pupeye og Poopeye.

Videoarkadespillet Pac Man hadde noen fargerike spøkelser som het Inky, Blinky, Pinky og Clyde.

Marlboromannen har opptrådt i flere reklamer enn noen annen figur i historien.

I USA produseres 20 000 fjernsynsreklamer i året som rettes entydig mot barn. 7 000 av disse reklamene er for sukkerholdige frokostblandinger.

Kinesiske kunstnere i antikken kunne fritt male nakenhet, men ville aldri avbilde en naken kvinnefot.

Nesten 80 % av japanske annonser tar i bruk kjendiser, det store flertall er nasjonale kjendiser. De mest populære av de utenlandske kjendisene er Arnold Schwarzenegger, som reklamerer for nudler, og Steven Spielberg, som lovpriser whiskyens fortreffelighet.

En gjennomsnittlig amerikaner hører eller ser 560 reklamer daglig.

Krigsfotografen Robert Capas verdensberømte fotografier fra D-dagen ble valgt ut fra bare elleve bilder som overlevde fremkallelsesprosessen. Selv om han hadde knipset fire filmruller, ble de aller fleste bildene ødelagt på grunn av varmen.

På Leonardo da Vincis berømte maleri, Det siste måltid, er en saltbøsse i nærheten av Judas Iskariot veltet. Det sies at dette utgjør bakgrunnen for at mange tror at spilt salt bringer ulykke.

Det eldste pianoet som eksisterer i dag ble bygget i 1720.

Et gjennomsnittlig piano har omtrent 230 strenger. Hver streng har et spenn som tilsvarer omtrent 75 kilo, noe som gir et samlet spenn på over 18 tonn.

Røntgenbilder av Leonardo da Vincis Mona Lisa viser at det finnes tre helt ulike versjoner av samme motiv, alle malt av da Vinci, under det berømte portrettet.

Auguste Rodins skulptur som har blitt kjent under navnet Tenkeren, var ikke ment å vise en mann i dype tanker, snarere en fremstilling av poeten Dante.

På grunn av forholdsreglene som ble tatt for å forhindre at fotografer kunne vise folket hva som skjedde på børsen i New York, var det første publiserte bildet fra børsen tatt gjennom et tomt frakkeerme som skjulte et kamera.

Harpens forfar er jaktbuen.

En fiolin veier omtrent 500 gram, men står likevel i mot et strengespenn som er på over 29 kilo.